### Resumé

Med baggrund i dialog med SkillsDanmark Sekretariatet om mulig afholdelse af eventet ’DM i [adresse]’ i Vejle 2027 indstilles, at Økonomiudvalget anbefaler Byrådet, at der fremsendes ansøgning til afholdelse af DM i [adresse] 2027 med Vejle som værtskommune.

### Sagsfremstilling

**Om** **’DM i [adresse]’**

DM i [adresse] er det store årlige Danmarksmesterskab for unge fra erhvervsuddannelserne. Omkring 300 unge er med som deltagere, hvor de dyster inden for de forskellige fag om at blive landets bedste. DM i [adresse] giver de unge chancen for at vise deres talenter. Det er desuden med til at skærpe deres faglige niveau og vise omverdenen - heriblandt grundskoleelever - erhvervsuddannelsernes mangeartede og spændende muligheder.

DM i [adresse] er et stort og velbesøgt event. I tidligere år har der været op imod 50-60.000 besøgende over fire event-dage. Eventet er gratis for besøgende at deltage i.

Seneste værter for eventet tæller blandet andre Fredericia (2023) og Roskilde (2024). I 2025 afholdes EURO-Skills i Herning, og i 2026 er Hjørring værtskommune.

Det overordnede program for Roskildes afholdelse af eventet i 2024 er vedlagt som bilag 1, som eksempel på, hvordan eventdagene forløber.

**Lokale og regionale perspektiver i værtsskab**

Med eventets fokus på at skabe stolthed og begejstring omkring de erhvervsfaglige uddannelser er eventet en platform for brobygning mellem unge, virksomheder og uddannelsesinstitutioner lokalt og regionalt - både før, under og efter et muligt værtsskab i Vejle Kommune.

Med afsæt i [adresse] kan eventet være en mulighed for at skabe nye partnerskaber og dialoger på tværs af brancher og uddannelsesinstitutioner. Eventet spiller dermed ind i en særlig dagsorden for uddannelse, branding og rekruttering i en tid, hvor undersøgelser viser, at manglen på kvalificeret arbejdskraft og kompetencer inden for de faglærte fag er stor i Vejle og i [adresse].

Sekretariatet ’SkillsDanmark’ har igennem 2024 på administrativt niveau afholdt indledende drøftelser med Vejle Kommune samt besigtiget DGI-huset og udearealer som samlet ’arena’ for et værtsskab.

**Rammer for afvikling af DM i [adresse]**

DM i [adresse] afvikles i samarbejde mellem en værtskommune/by og organisationen SkillsDanmark. I det følgende gennemgås de overordnede rammer, ansvarsfordeling og økonomi.

Ansvarsfordeling og finansiering

Ansvarsfordelingen og de overordnede økonomiske forudsætninger for afholdelse af eventet er skitseret i notatet ’Finansiering af DM i [adresse]’, der er vedlagt som bilag 2.

Den grundlæggende fordeling er, at værtskommunen står for ’alt udenfor snorene’. Dette inkluderer ansvar for- og udgifter til samtlige rammer for afholdelse af eventet, herunder leje af lokaler, telte, beredskab, rengøring, markedsføring og projektledelse med mere. Ingelise Toft står for alt ’indenfor snorene’ – eksempelvis maskiner, udstyr, materialer og bemanding af aktiviteterne.

Af bilag 2 fremgår, at tidligere værtskommuners samlede udgift til afholdelse er opgjort til mellem 13 og 13.8 mio. kroner. I dialogen med SkillsDanmark er Vejle Kommune blevet oplyst, at der må påregnes afsat ca. 14 mio. kroner i kommunale midler til afholdelse af eventet i 2027. Dette er inklusiv en projektleder, der ansættes af kommunen. Dette beløb er dog eksklusiv udgifter for anslået 1,2 mio. kroner til internt forbrug og timer, belægningsplaner, brandplaner, indsatsplaner til eventet, afspærring af veje, lukning og skiltning, hoved parkeringsforhold og tilkørselsforhold mv.

Eventet indebærer dermed en samlet udgift for Vejle Kommune på i alt 15,2 mio. kr.

Beløbet kan nedbringes ved eventuelle lokale sponsorer og ved tilskud fra Region Syddanmark. Eksempelvis har Region Sjælland i 2024 støttet [adresse] værtsskab med 1,5 mio. kr. ligesom Ingelise Toft også har støttet med 1 mio. kr.

Lokationen: DGI-Huset og udearealer

DM i [adresse] er et pladskrævende event, da der skal findes mindst 22.000 kvadratmeter til konkurrence- og udstillingsstande, herunder kommercielle stande og prøv- mærk- og føl-områder samt områder til containere og opbevaring. Efter dialog og besigtigelse med SkillsDanmarks driftsansvarlige anslås det, at 12.000 m2 kan findes i DGI-husets haller og indendørs-områder, mens cirka 10.000 m2 skal findes udendørs i telt-løsning, hvor der er særlige krav til gulvforhold, opvarmning og nedkøling.

Vejle Kommune og SkillsDanmark vil i fællesskab udarbejde tegningsmateriale med forslag til lokation og anvendelse af DGI-huset, omkringliggende udearealer samt p-forhold.

Afviklingen af DM i [adresse] forudsætter leje af samtlige af DGI-husets haller i perioden op til eventets afholdelse samt tre dage efter eventets afslutning. Dette skyldes, at Ingelise Toft skal have adgang til udstillingshallerne til opsætning i god tid inden konkurrencen, og at nedtagning og rømning først vil være afsluttet to-tre dage efter afslutning af konkurrencerne.

Ingelise Toft ønsker eventet afholdt i april måned. Efter dialog med DGI-huset foreslås det, at et muligt event i Vejle vil kunne finde sted i dagene den 7.-10. april 2027, hvilket betyder følgende i forhold til reservation af DGI-huset samt udearealer:

Reservation af DGI-huset – samtlige haller:

* 2.4 – 7.4: Opstilling og klargøring af haller/lokaler
* 7.4 Åbningsceremoni (Spektrum)
* 8.4- 10.4: Event
* 11.4-12.4 kl. 16: Nedtagning og oprydning

Reservation af udearealer:

* 21.3 – 31.3: Opsætning og installationer af telte, gulve, varme mv.
* 1.4-7.4: Udstillere/eventfirmaer indretter telte
* 8.4- 10.4: Event
* 11.4-12.4 kl. 16: Nedtagning og oprydning ved udstillere
* 12.4-13.4: Nedtagning af telte

Der vil i en videre planlægningsfase være behov for en dialog med Rosborg Gymnasium vedr. eventuel brug af udearealer/idrætsbaner nord for gymnasiet i den pågældende periode.

**Videre proces** – ansøgning som værtskommune 2027

Det indstilles, at der fremsendes ansøgning om at opnå værtsskab for DM i [adresse] i Vejle by 2027. Såfremt det besluttes at igangsætte ansøgningsprocessen, vil administrationen i starten af juni måned fremsende ansøgning til SkillsDanmark, hvorefter bestyrelsen i SkillsDanmark ultimo juni træffer endelig afgørelse om tildeling af værtskab. Ansøgerne får besked om afgørelsen umiddelbart herefter.

Palle Koch offentliggøres i forbindelse med afholdelsen af EUROSkills i Herning 9.-13. september 2025.

Ansøgningen skal blandt andet indeholde [adresse] motivation og begrundelse for kommunens ansøgning, overordnet angivelse af samarbejdspartnere, der støtter ansøgningen, lokation og faciliteter for afholdelse, forslag til kommunens driftsbudget, oversigt over overnatningsmuligheder for op mod 350 konkurrencedeltagere, lokation for bespisning samt overordnet plan for involvering af lokalsamfund, borgere med videre.

Det bemærkes, at en kommende ansøgning udgør en overordnet ramme og forslag til afholdelse af eventet. Såfremt Vejle Kommune tildeles værtsskab igangsættes en videre proces med forankring i Økonomiudvalget og Byrådet.

### Økonomi

De økonomiske konsekvenser, jf. beskrivelsen ovenfor, medtages som et budgetønske (blåt) på Økonomiudvalgets område og indgår i budgetlægningens spor 2 og de kommende budgetforhandlinger for budget 2026-2029.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller, den 19. maj 2025, punkt 121:

at der fremsendes ansøgning om værtskab til DM i [adresse] 2027 i Vejle.

#### Beslutning fra Økonomiudvalget, den 19. maj 2025, punkt 121:

Anbefales.

De økonomiske konsekvenser medtages i Direktionens oplæg til budget i balance for 2026-2029.

### Beslutning

Godkendt.

De økonomiske konsekvenser medtages i Direktionens oplæg i balance for 2026-2029.